Монографија Врбаске бановине (Кумарић) у
МАТКО КУМАРИЋ - МОНОГРАФИЈА ВРБАСКЕ БАНОВИНЕ

садржај, предговор

Увод
 
У монографији Врбаске бановине изнео сам, у главним линијама, рад Банске управе од њеног формирања до данас.

Монографију сам састављао без икаквих научних и литерарних претензија, више из практичне и стварне политичко-управне потребе.

Статистички материјал црпио сам из разних реферата појединих оделења и чланака начелника Банске управе: г. г. инж. Николића Љубе, инж. Марковића Лазе, Кречковића Михајла и директора Хигијенског завода г. Др. Гавре Вујичића. Послужио сам се сугестијама управника Етнографског музеја, академског сликара г. Боцарића и специјалним радњама банских референата: г. r. Др. Декариса и Проф. Знамечника, те геолошком студијом г. Др. Фридриха Катцера. Реминисценције на школско питање бивше Босне, пре аустро-угарске окупације и за њено време, нашао сам у одличној историјској радњи г. Владимира Ћоровића "Босна и Херцеговина". Неке историјске детаље о војводи Хрвоју Вукчићу-Хрватинићу нашао сам у обилатој историјској литератури Рачког, Шишића и Владимира Ћоровића, а један део материјала о старим градовима у делима г. Трухелке и других.

Биографију г. Бана Милосављевића пренео сам из литерарног часописа "Књижевна Крајина".